Tanqanika gülüş epidemiyası

Tanqanika gülüş epidemiyası — Psixogenik xəstəlik hadisəsi. Tanqanika gülüş epidemiyası 1962-ci ildə Tanzaniyada yerləşən Kaşaşa kəndinin yaxınlığında, Viktoriya gölünün qərb sahilində baş vermiş kütləvi psixogenik xəstəlik hadisəsidir. Hadisə, kəndə yaxın bir qadın məktəbində başlayıb, sürətlə yayılmışdır.

 Tarixi 

Gülüş epidemiyası 30 yanvar 1962-ci ildə "Kashasha" kəndində, qızlar üçün olan bir misyoner məktəbində başlayıb. İlk olaraq üç qızda görünən simptomlar sürətlə məktəbdəki 159 tələbədən 95-də görülüb. Tələbələrin yaşı 12 ilə 18 arasında idi. Simptomlar bəzən bir neçə saatdan 16 günə qədər davam etmiş, orta müddət isə 7 gün olmuşdur. Müəllimlər tələbələrin dərslərə diqqət yetirə bilmədiklərini bildirmişlər. Epidemiyanın baş verdiyi Kashasha kəndində hadisə təxminən 48 gün davam etmişdir. Məktəb 18 mart 1962-ci ildə bağlanmış, 21 mayda təkrar açıldıqdan sonra 57 nəfərdə yoluxma qeydə alınmışdır. 

Epidemiya, "Kashasha" kənd məktəbindəki bir neçə qızın yaşadığı, Bukoba şəhərinin qərbində yerləşən "Nshamba" kəndinə də yayılmışdır. Aprel və may aylarında 217 gənc 34 gün ərzində  gülmə krizinə girmişdir. Kənd məktəbi, gülüşün ətraf kəndlərə yayılmasına səbəb olduğu üçün məhkəməyə verilmişdir. Daha sonra qonşu kənd olan "Ramashenye" qızlar məktəbində də 48 qızda gülüş simptomları müşahidə olunmuşdur. Epidemiyanın təsiri 18 ay sonra azalmışdır və bu müddətdə 14 məktəb bağlanmış, təxminən 1000 nəfər bu epidemiyaya yoluxmuşdur.

 İstinadlar 

 Xarici keçidlər 

 Article from CBC News
 WNYC radio program with a section discussing the epidemic

Kateqoriya:Səbəbi bilinməyən xəstəliklər
Kateqoriya:Epidemiyalar
Kateqoriya:Gülüş
Kateqoriya:Sosial psixologiya
Kateqoriya:Tanzaniya
Kateqoriya:1960-cı illər